**OBRAZLOŽENJE**

**I. IZMJENE I DOPUNE PRORAČUNA GRADA KRKA ZA 2022. GODINU**  Od 01. siječnja 2022. godine na snazi je novi Zakon o proračunu ("Narodne novine" broj 144/21). Istime je u članku 166. utvrđena mogućnost donošenja izmjena i dopuna proračuna za 2022. godinu.

U skladu s izvješćem o izvršenju Proračuna za 2021. godinu, dosadašnjim ostvarenjem prihoda i rashoda, planiranim realizacijama započetih projekata te očekivanog kretanja prihoda predlažu se I. Izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna.

Ovim dokumentom se mijenja samo Proračun za 2022. godinu, projekcije proračuna za 2023. i 2024. godinu ostaju iste. Proračun se sastoji od općeg i posebnog dijela.

Iz Zakona o proračunu proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

Proračun Grada Krka za 2022. godinu usvojen je na sjednici Gradskog vijeća Grada Krka od 8. prosinca 2021. godine, u iznosu od 124.028.000,00 kn prihoda i primitaka, 5.560.000,00 kn viška prihoda iz prethodne godine te 129.588.000,00 kn rashoda i izdataka.

Proračun sadrži i planirane prihode i rashode iz nenadležnih proračuna (otočkih općina) za financiranje ustanova temeljem sporazuma o sufinanciranju kao i sve vlastite i namjenske prihode proračunskih korisnika.

* Izmjenom Proračuna Grada Krka za 2021. godinu predložen je iznos od 101.695.522,97 kn prihoda i primitaka, 8.502.277,03 kn konsolidiranog prenesenog viška iz 2021. godine i 110.197.800,00 kn rashoda i izdataka.
* Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 8.271.937,06 kn, viška prihoda Javne vatrogasne postrojbe u iznosu od 194.663,05 kn, viška prihoda Centra za kulturu u iznosu od 32.138,08 kn i viška prihoda Dječjeg vrtića u iznosu od 3.538,84 kn.

|  |  |  |  |  |
| --- | --- | --- | --- | --- |
| Opis | Proračun 2022 | povećanje /smanjenje | Izmjena proračuna 2022 | % |
| 6-Prihodi poslovanja | 109.418.000,00 | -14.458.942,79 | 94.959.057,21 | 87 |
| 7-Prihodi od nefinancijske imovine | 8.610.000,00 | -1.873.534,24 | 6.736.465,76 | 78 |
| 8-Primici od zaduživanja | 6.000.000,00 | -6.000.000,00 | 0,00 | 0 |
| 9-Višak prihoda 2021. | 5.560.000,00 | 2.942.277,03 | 8.502.277,03 | 153 |
| Ukupno prihodi i primici | 129.588.000,00 | -19.390.200,00 | 110.197.800,00 | 85 |
| 3-Rashodi poslovanja | 66.916.260,21 | 4.179.536,24 | 71.095.796,45 | 106 |
| 4-Rashodi za nefinancijsku imovinu | 58.424.325,96 | -23.101.523,64 | 35.322.802,32 | 60 |
| 5-Izdaci za financijsku imovinu | 4.247.413,83 | -468.212,60 | 3.779.201,23 | 101,4 |
| Ukupno rashodi i izdaci | 129.588.000,00 | -19.390.200,00 | 110.197.800,00 | 85 |

Tabela 1: Izmjena proračuna 2022.

**Predloženo je smanjenje prihoda u iznosu od 16.332.477,03 kn, što je smanjenje za 14% od usvojenog proračuna, smanjenje primitaka od zaduživanja za 6.000.000,00 kn (-100%), povećanje planiranog viška prihoda koji je ostvaren 2021. i u odnosu na plan povećan za 2.942.277,03kn i smanjenje rashoda i izdataka u iznosu od 19.390.200,00 kn, što je smanjenje od 15% od usvojenog proračuna.**

**Razlozi za izmjenu proračuna**

Do izmjena proračuna dolazi zbog:

1. Rasporeda viška prihoda iz 2021. godine u iznosu od 8.502.277,03 kn
2. Prijenosa u 2023. godinu većeg dijela planiranih prihoda i rashoda za projekt širokopojasne mreže otoka Krka (PRŠI), u iznosu od 22.551.667,480 kn, pa je planirana realizacija u 2022. godini predviđena u iznosu od 5.416.468,28 kn
3. Uvođenja novih projekata
4. Korekcije postojećih pozicija
5. Rasporeda više planiranih prihoda od poreza na dohodak u iznosu od 2.408.500,00 kn odnosno poreza na promet nekretnina u iznosu od 1.976.000,00 kn
6. Smanjenja planiranih prihoda od komunalnog doprinosa u iznosu od 2.000.000,00 kn
7. Ukidanja prihoda od zaduživanja (kredita) u visini od 6.000.000,00 kn, obzirom da zbog ostvarenja proračuna nisu potrebni

Ovim Izmjenama i dopunama Proračuna Grada Krka za 2022. godinu predložene su izmjene na sljedeći način:

**IZMJENA I DOPUNA PRIHODA I PRIMITAKA**

**61 - POREZNI PRIHODI**

Porezni prihodi se povećavaju za 4.565.900,00 kn i iznose 33.665.890,00 kn, i to na sljedeći način:

- prihodi od poreza na dohodak povećavaju se za 2.408.500,00 kn radi većeg ostvarenja (od planiranog) poreza na dohodak od nesamostalnog rada, od obrta i drugih djelatnosti, od iznajmljivanja stanova i soba turistima te radi značajnog ostvarenja prihoda od poreza u postupku nadzora, čime planirani prihodi iznose 20.992.700,00 kn i povećani su za 13%.

- prihodi od poreza na promet nekretnina dodatno se povećavaju za 1.976.000,00 kn i iznose 8.976.000,00 kn, što je povećanje za 6,7% (nastavak rasta tržišta nekretnina)

- prihodi od poreza na potrošnju povećani su za 136.190,00 kn i iznose 142.190,00 kn.

**63 – POMOĆI**

Pomoći proračunu i proračunskim korisnicima ukupno se smanjuju u iznosu od 19.388.937,38 kn i mijenjaju se na sljedeći način:

**Tekuće pomoći iz državnog i županijskog proračuna**

* uvodi se nova pozicija tekuće pomoći županijskog proračuna za izradu idejnog rješenja i projekta multi-sportske dvorane u sklopu Športskog centra „Josip Pepi Uravić“ u iznosu od 75.000,00 kn
* briše se pozicija pomoći iz državnog proračuna za projekt „Pametni grad - Upravljanje stvarima, promocija i edukacija, u iznosu od 13.500,00 kn

K**apitalne pomoći iz državnog i županijskog proračuna** smanjuju se za 8.813.006,61 kn i ukupno iznose 5.896.296,56 kn, uz sljedeće izmjene:

- na poziciji pomoći iz državnog proračuna planiran je iznos od 203.866,57 kn namjenskih sredstava Ministarstva regionalnog razvoja i fondova europske unije za sufinanciranje provedbe EU projekta prikupljanja, pročišćavanja i odvodnje otpadnih voda na području otoka Krka, koji provodi Ponikve voda d.o.o., i to za onaj dio troškova koji je korisnik obvezan osigurati iz vlastitih sredstava (lokalna komponenta)

- smanjeni su prihodi od kapitalnih pomoći Fonda za zaštitu okoliša za projekt polupodzemnih spremnika, u iznosu od 110.069,83 kn, te sada iznose 591.930,17 kn

- povećani su prihodi od kapitalne pomoći za projekt „Oprema i LOP modul“ u iznosu od 94.950,00 kn i sada iznose 407.265,00 kn

- briše se pozicija kapitalne pomoći za projekt „Primjena koncepata pametnih gradova-licence“ u iznosu od 81.450,00 kn

- uvodi se pozicija za kapitalnu pomoć Fonda za zaštitu okoliša i energetsku učinkovitost za izradu softverskih rješenja unutar projekta „Koncept pametnih gradova“ u iznosu od 363.750,00 kn

- uvodi se pozicija za kapitalnu pomoć Ministarstva turizma za Centar aktivnosti Krk u iznosu od 600.000,00 kn

- uvodi se pozicija za kapitalnu pomoć Primorsko-goranske županije za izgradnju i opremanje javne zelene površine i park šume Dražica, u iznosu od 118.400,00 kn

- povećani su prihodi od kapitalnih pomoći za rekonstrukciju Doma Bajčići u iznosu od 127.598,38 kn

- smanjeni su prihodi od kapitalnih pomoći za projekt Energetske obnove zgrada u iznosu od 495.588,38 kn

- smanjene su pomoći otočkih općina za projekt izgradnje širokopojanse mreže na području otoka Krka u iznosu od 9.566.308,79 kn te sada iznose 2.738.565,83 kn

**Pomoći temeljem prijenosa EU sredstava** mijenjaju se na sljedeći način:

- kapitalna pomoć iz državnog proračuna temeljem prrijenosa Eu sredstava za projekt rekonstrukcije Doma Bajčići povećava se za iznos od 1.060.938,09 kn (novi plan 2.505.938,09 kn). U ovoj godini očekuje se isplata ukupnog iznosa pomoći kojom bi se pokrio manjak (dug) iz prošle proračunske godine.

- pomoć za energetsku obnovu zgrada smanjuje se za 728.820,30 kn (novi plan 431.343,23 kn)

- ukida se pozicija pomoći za projektnu dokumentaciju obnova zgrada u javnom sektoru u iznosu od 170.000,00 kn

- povećava se iznos kapitalne pomoći iz državnog proračuna temeljem prijenosa EU sredstava za park šumu Dražica, igralište i pješaćke staze, u iznosu od 106.128,91 kn (novi plan 719.520,00 kn)

- ukida se pozicija kapitalne pomoći temeljem prijenosa EU sredstava za fotonaponsku elektranu u iznosu od 86.750,00 kn

- pomoć za projekt širokopojasne mreže otoka Krka (PRŠI) smanjuje se za 11.833.381,36 kn (novi plan 2.266.138,61kn)

**Pomoći kod proračunskih korisnika**

**-** za Dječji vrtić povećavaju se tekuće pomoći od nenadležnog proračuna-otočkih općinaza 487.820,00 kn, odnosno sredstva iz državnog proračuna za posebne programe u iznosu od 13.680,00 kn. Kapitalne pomoći se povećavaju za 144.000,00 kn.

- za Centar za kulturu sredstva tekućih pomoći se povećavaju za 13.185,40 kn.

**64 - PRIHOD OD IMOVINE**

Prihodi od imovine povećavaju se za 1.141.243,73 kn radi povećavanja planiranih prihoda od zakupa i iznajmljivanja imovine, te naknada za korištenje javne površine. Prihodi od zakupa poslovnih prostora povećavaju se za 463.600,00 kn, dok se naknade za korištenje javnih površina povećane za 700.000,00 kn prema ugovorima.

Od ostalih prihoda povećan je planirani iznos za naknade za koncesije na pomorskom dobru za iznos od 30.000,00 kn, smanjene su kamate na oročena sredstva i depozite po viđenju za 29.356,57 kn, te su smanjeni prihodi od kamata za 23.000,00 kn.

**65 - PRIHODI OD PRISTOJBI I NAKNADA**

Prihodi od pristojbi i naknada smanjuju se za 940.000,00 kn radi:

* smanjenja prihoda od komunalnog doprinosa za 2.000.000,00 kn, odnosno za 25%, radi manjeg ostvarenja prihoda u prvom polugodištu ove godine,
* smanjenja ostalih naknada (grobna naknada) za 100.000,00 kn odnosno za 66,67%, iz razloga što je u ovoj godini naplatu iste preuzelo komunalno poduzeće Vecla d.o.o.
* povećanja prihoda od turističke pristojbe u iznosu 250.000,00 kn (19,2%) radi izrazito uspješne turističke sezone i popunjenosti turističkih kapaciteta pa planirani prihod iznosi 1.550.000,00 kn, te povećanja turističke pristojbe na plovnom objektu u iznosu od 5.000,00 kn,
* povećanja ostalih prihoda za 750.000,00 kn
* smanjenja prihoda s naslova osiguranja i refundacija štete u iznosu od 70.000,00 kn,
* povećanja prihoda Dječjeg vrtića od roditeljske uplate za 145.000,00 kn (Općina Vrbnik donijela je Odluku o plaćanju roditeljske naknade)
* povećanja prihoda Centra za kulturu za 70.000,00 kn (ulaznice za programe)

**66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ovi prihodi povećavaju se za 162.100,00 kn te ukupno iznose 1.942.300,00 kn. Izmjene se sastoje se od:

* povećanja prihoda od pruženih usluga JVP za 87.800,00 kn pa oni sada iznose 143.000,00 kn
* povećanja donacija od strane Vatrogasne zajednice otoka Krka za JVP Grada Krka u iznosu od 50.000,00 kn
* povećanja prihoda JVP-a od PVZ otoka Krka za 55.000,00 kn te sad iznose 715.000,00 kn
* uvođenja pozicije prihoda JVP za prihod od PVZ otoka Krka za sufinanciranje stalnog mjesečnog dodatka u iznosu od 10.950,00 kn
* smanjenja prihoda JVP-a od Vatrogasne zajednice PGŽ za sufinanciranje sezonskog vatrogastva u iznosu od 40.000,00 kn
* ukidanja pozicije prihoda Centra za kulturu grada Krka od tekućih donacija trgovačkih društava u iznosu od 136.000,00 kn, te otvaranja nove pozicije prihoda Centra za kulturu za tekuće donacije od neprofitnih organizacija u iznosu od 134.000,00 i tekuće donacije od fizičkih osoba u iznosu od 350,00 kn.

**68 – KAZNE I UPRAVNE MJERE I OSTALI PRIHODI**

Prihodi od kazni i ostali prihodi povećavaju se za 960,86 kn i iznose 433.960,86 kn od čega se kazne povećavaju za 960,85 kn a ostali prihodi za 0,01 kn.

**7 – PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine smanjuju se za 1.873.534,24 kn i ukupno iznose 6.736.465,76 kn. Unutar grupe planiran je novi prihod od prodaje ošasne imovine (građevine u „starom gradu“) u iznosu od 1.443.653,79 kn, smanjeni su prihodi od prodaje zemljišta za 3.560.000,00 kn (novi plan 5.000.000,00 kn), planiran je novi prihod od prodaje opreme u iznosu od 5.000,00 kn, te prihodi od prijenosa imovine (električni bicikli i punionice za bicikle odnosno električna vozila) trgovačkom društvu Smart island Krk u iznosu od 237.811,97.

**8 – PRIMICI OD FINANCIJSKE IMOVINE I ZADUŽIVANJA**

Ukidaju se primici od financijske imovine i zaduživanja, odnosno smanjuju se za 6.000.000,00 kn.

**9- VLASTITI IZVORI**

Preneseni višak prihoda iz 2021. godine iznosi 8.502.277,03 kn, koliko je utvrđeno Godišnjim izvještajem o izvršavanju proračuna Grada Krka za 2021. godinu.

**IZMJENA I DOPUNA RASHODA I IZDATAKA**

Rashodi i izdaci proračuna smanjuju se u ukupnom iznosu od 19.390.200,00 kn, a pojedine pozicije se smanjuju/povećavaju u odnosu na realizaciju i mogućnosti proračuna.

Smanjenje rashoda u iznosu od 21.181.453,59 kn odnosi se na Jedinstveni upravni odjel, za 127.301,70 kn povećavaju se rashodi Centra za kulturu, za 1.365.538,84 kn povećavaju se rashodi Dječjeg vrtića te za 298.413,05 kn povećavaju se rashodi Javne vatrogasne postrojbe. Rashodi Gradske knjižnice ostaju na istoj razini kao u osnovnom planu.

**001 JEDINSTVENI UPRAVNI ODJEL**

Predložena je izmjena i dopuna rashoda između i unutar odsjeka na sljedeći način:

**U Programu 1001 Javna uprava i administracija** planirano je povećanje u ukupnom iznosu od 1.972.400,00 kn odnosno 21,5% više do sada planiranog. Od rashoda za zaposlene povećani su rashodi za plaće u iznosu od 290.000,00 kn, ostali rashodi za zaposlene u iznosu od 35.000,00 kn, rashodi za doprinose za zdravstveno osiguranje u iznosu od 36.200,00 kn, dok su naknade troškova zaposlenima smanjene za 40.000,00 kn odnosno 22,9%. Unutar rashoda za materijal i energiju povećavaju se rashodi za električnu energiju i gorivo u iznosu od 200.000,00 kn (povećanje cijene energenata) te rashodi za službenu odjeću (prometno redarstvo) u iznosu od 2.000,00 kn, dok se troškovi uredskog materijala smanjuju za 30.000,00 kn. Smanjena su sredstva za održavanje opreme u iznosu od 80.000,00 kn, te računalne usluge u iznosu od 40.000,00 kn. Povećani su rashodi za intelektualne i osobne usluge u iznosu od 150.000,00 kn, rashodi za održavanje zgrade uprave u iznosu od 880.000,00 kn (uređenje hodnika gradske uprave te pročelja upravne zgrade), rashodi za zakupnine i najamnine u iznosu od 20.000,00 kn, te je otvorena nova pozicija zdravstvenih i veterinarskih usluga u iznosu od 40.000,00 kn (za sistematske preglede djelatnika i troškove testiranja na COVID). Od kapitalnih projekata uvršteni su rashodi za sportsku opremu u iznosu od 20.000,00 kn (oprema koja će biti prenesena Javnoj vatrogasnoj postrojbi Grada Krka), te za prijevozna sredstva u cestovnom prometu u iznosu od 20.000,00 kn (skuter za potrebe prometnog redarstva), dok su smanjeni rashodi za ulaganja u računalne programe u iznosu od 90.000,00 kn kao i rashodi za dodatna ulaganja na zgradi uprave u iznosu od 300.000,00 kn.

Za aktivnost gradskog vijeća, radnih tijela, protokola i općih poslova smanjeni su izdaci u iznosu od 81.800,00 kn, te sad iznose 378.200,00 kn, dok su za aktivnost mjesnih odbora povećani rashodi za proslave u mjesnim odborima za 43.000,00 kn.

Otvorena je pozicija ošasne imovine unutar istoimenog tekućeg projekta u iznosu od 928.000,00 kn.

**U Programu 1002 Financijski poslovi i obveze** smanjuju se sredstva za 29.418,34 kn i ukupno iznose 3.963.280,42 kn, na način da se povećavaju sredstva članarina i normi za 7.000,00 kn, te smanjuju sredstva za kamate na primljene kredite i zajmove u iznosu od 29.000,00 kn, te rashodi za zatezne kamate u iznosu od 7.418,34 kn.

**U programu 5001 Organiziranje i provođenje zaštite i spašavanja**, unutar aktivnosti „zapovjedništvo i postrojbe CZ“ povećavaju se rashodi programske aktivnosti HGSS-a za 10.000,00 kn, te sada iznose 30.000,00 kn (za nepodmireni dio obveze iz prošle godine).

**U Programu 1004 Održavanje i gradnja komunalne infrastrukture** rashodi se ukupno smanjuju za 18.359.529,19 kn i iznose 27.954.525,32 kn.

Povećavaju se rashodi za električnu energiju u iznosu od 1.035.000,00 kn, te iznose 1.900.000,00 kn.

Za održavanje javne rasvjete rashodi se povećavaju za 30.000,00 kn. Povećavaju se rashodi za projekt J*avna rasvjeta i elektroenergetski sustav- gradnja* za 374.500,00 kn i iznose ukupno 1.159.500,00 kn od čega se 100.000,00 kn odnosi na proširenje javne rasvjete, a 274.500,00 kn na novu poziciju rashoda za osvjetljenje povijesnih bedema grada Krka.

Povećavaju se rashodi za održavanje nerazvrstanih cesta za 1.100.000,00 kn i iznose 2.100.000,00 kn, zbog čitavog niza projekata na održavanju cesta koji su detaljno navedeni u programu održavanja komunalne infrastrukture.

Povećavaju se rashodi za asfaltiranje, proširenje i izgradnju nerazvrstanih cesta u iznosu od 800.000,00 kn i iznose 7.000.000,00 kn.

Za kapitalni projekt *Javne površine-gradnja* (K100406) povećavaju se rashodi u iznosu od 478.365,76 kn. Unutar projekta povećavaju se rashodi za izgradnju objekata na javnim površinama u iznosu od 322.000,00 kn, rashodi za izgradnju objekata na javnim površinama na području mjesnih odbora u iznosu od 60.000,00 kn, te se uvodi pozicija rashoda za uređenje dječjeg igrališta u naselju Salatići u iznosu od 96.365,75 kn.

Ostale komunalne aktivnosti povećane su za 65.000,00 kn te iznose 1.015.000,00 kn (intelektualne usluge u komunalnom odjelu, održavanje objekata po mjesnim odborima, održavanje poljoprivrednih puteva, sitni inventar u komunalnom odjelu).

Projekt gradnje ostalih komunalnih objekata i nabave opreme povećava se za 40.000,00 kn i odnosi se na povećanje sredstava za nabavu komunalne opreme.

**Izgradnja svjetlovodne mreže** povjerena je novoosnovanom komunalnom poduzeću Smart Island Krk d.o.o.

Sredstva koja Grad ulaže u svjetlovodnu distribucijsku mrežu ovom izmjenom proračuna iskazana su u nekoliko projekata u ovisnosti o načinu ugovaranja i realizaciji projekata i obuhvaćena su kroz sljedeće projekte:

*K100417 Svjetlovodna distribucijska mreža grada Krka* povećava se za 169.379,32 kn i iznosi 269.379,32. Naime, radi osnivanja poduzeća Smart Island Krk d.o.o. i povjeravanja poslova koji su bili u nadležnosti Ponikve eko otok Krk d.o.o. otvorene su nove pozicije i to: Izgradnja EKI mreže u dijelu Ul. Kralja Tomislava u Krku – sufinanc.Smart Island Krk u iznosu od 186.449,60 kn, te za izgradnju EKI mreže u Baščanskoj ulici u Krku u iznosu od 10.210,00 kn. Također otvorena je pozicija: Udio u vlasništvu Smart Island Krk za izgradnju EKI u iznosu od 72.719,72 kn (za financiranje EKI mreže van EU projekta na dionici VO-4).

*K100434 Ponikve eko otok Krk-Izgradnja EKI otoka Krka u istom infrastrukturnom kanalu EU* *projekta* ostaje na razini planiranog izvornim proračunom.

*K100432 PRŠI- Projekt izgradnje širokopojasne mreže sljedeće generacije na otoku Krku KK.02.1.1.01.0020* je projekt čija priprema traje nekoliko godina, za koji su ugovorena sredstva pomoći EU i koji je detaljno predočen Gradskom vijeću Grada Krka koje je prihvatio projekt. Prema planu projekt bi trebao biti dovršen do kraja 2023. godine. U 2022. godini planiran je iznos od 27.968.135,76 kn. Obzirom da se realizacija projekta pomiče u 2023. godinu ovom izmjenom proračuna planirano je 5.416.468,28 kn (19,4% od prvobitno planiranog) što je smanjnje u iznosu od 22.551.667,48 kn, sukladno revidiranom dinamičkom planu projekta.

*K100424 Projektna dokumentacija za komunalnu infrastrukturu* - Smanjuju se sredstva za projektnu dokumentaciju za komunalnu infrastrukturu u iznosu od 40.000,00 kn i iznose 1.310.000,00 kn.

K100429 Uređenje javne površine u povijesnoj jezgri Grada Krka – Trg Kamplin Smanjuju se sredstva za ovaj projekt u iznosu od 214.918,75 kn i iznose 75.000,00 kn.

Za kapitalni projekt Izgradnje nerazvrstane ceste oznake U-5.3 unutar poslovne zone na predjelu Sv.Petar (K100435) povećavaju se sredstva u iznosu od 117.000,00 kn, te iznose ukupno 1.247.000,00 kn.

Iz razloga prijenosa imovine poduzeću Smart Island Krk d.o.o. otvaraju se nove pozicije i to iznos od 169.004,88 kn za prijenos punionice i električnih bicikli (T100437), te iznos od 68.807,09 kn za prijenos punionice za električna vozila (T100438).

**U Programu 1005 Sustav vodoopskrbe, odvodnje i zaštite voda** predloženo je smanjenje u iznosu od 512.019,65 kn pa sredstva iznose 791.630,35 kn. Unutar programa smanjeni su rashodi za kapitalni projekt K100501 Opskrba vodom-izgradnja-Ponikve voda d.o.o. za 326.166,22 kn pa on iznosi 33.833,78 kn, dok su povećana sredstva za održavanje oborinskih voda u iznosu od 45.000,00 kn, te sredstva za projekt K100503 Otpadne vode-izgradnja-Ponikve voda d.o.o. u iznosu od 149.480,00 kn (projekt se sastoji od rashoda za infrastrukturu oborinske kanalizacije koji su ovom izmjenom ukinuti, te rashoda za udjele u vlasništvu Ponikve voda d.o.o., za proširenje kanalizacije, koji su povećani u iznosu od 165.480,00 kn). Projekt K100506 EU projekt „Sustava prikupljanja, odvodne i pročišćavanja otpadnih voda otoka Krka“ smanjuje se u iznosu od 380.333,43 kn (smanjeni su izdaci za sufinanciranje kamata i naknada za EU projekt „Sustav prikupljanja, odvodnje i pročišćavanja otpadnih voda otoka Krka“ u iznosu od 73.000,00 kn, te su smanjeni udjeli u vlasništvu navedenog projekta za 307.333,43 kn.

**U Programu 1006 Zaštita okoliša i gospodarenje otpadom** planiranoje smanjenje rashoda za 45.000,00 kn pa ukupan program iznosi 1.535.000,00 kn. Smanjeni su rashodi za dezinsekciju, deratizaciju i hig. veterinarsku zaštitu u iznosu od 30.000,00 kn i rashodi za polupodzemne spremnike za odvojeno prikupljanje otpada u iznosu od 15.000,00 kn.

**U Programu 1007 Održavanja poslovnih i stambenih objekata i društvenih domova rahodi** su povećani u iznosu od 94.597,84 kn, te program sada iznosi ukupno 2.819.597,84,00 kn.

Za održavanje poslovnih prostora i stambenih zgrada rashodi su povećani za 900.000,00 kn te sada ukupno iznose 1.400.000,00 kn.

Sredstva za rekonstrukciju zgrade Društvenog doma Bajčići smanjena su u iznosu od 815.402,16 kn, pa sada iznose 1.309.597,84 kn. Troškovi rekonstrukcije same zgrade smanjeni su za 239.873,20 kn, troškovi nadzora za 30.146,96 kn odnosno rashodi za opremu Doma za 545.382,00 kn. Do smanjenja planiranih pozicija je došlo jer su ti rashodi ostvareni/realizirani u prošloj proračunskoj godini (investicija se odvijala kroz dvije proračunske godine).

**U Programu 1008 Osnovno i srednjoškolsko i visoko obrazovanje** rashodi se ukupno povećavaju za 779.000,00 kn i iznose 3.506.000,00 kn. Povećavaju se rashodi za tekuće programe u osnovnoj školi za 82.000,00 kn i iznose 1.274.000,00 kn. Planirana sredstva odnose se na programe u osnovnoškolskom obrazovanju, financiranje produženog boravka djece u školi te na dodatne programe.

Kapitalni programi u osnovnoškolskom obrazovanju povećavaju se za 650.000,00 kn i iznose ukupno 820.000,00 kn (preuređenje unutarnjeg prostora škole u dvije nove učionice, oprema za učionice, ograda u školskom dvorištu).

Povećavaju se sredstva pomoći učenicima i studentima za 47.000,00 kn i iznose 1.182.000,00 na način da se povećavaju sredstva za stipendije učenicima i studentima za 32.000,00 kn te sredstva za nagrade učenicima i sportašima za 15.000,00 kn.

**U Programu 1009 Sport, rekreacija, kultura i ostalo** povećanje iznosi 1.471.050,00 kn (26,6%) te program ukupno iznosi 6.990.950,00 kn. Povećana su sredstva za održavanje sportskog centra i sportske dvorane u iznosu od 185.000,00 kn i sad iznose 610.000,00 kn, te su povećane kapitalne donacije udrugama u kulturi za 135.000,00 kn i sad iznose ukupno 175.000,00 kn.

U aktivnosti *Ostale društvene potrebe* planirana sredstva ukupno su povećana za 36.000,00 kn (2,2%) i iznose 1.662.900,00 kn. Povećana su sredstva za sufinanciranje Turističke zajednice Grada Krka, Turističke zajednice PGŽ, za Advent na Veloj placi, intelektualne usluge za manifestacije te je uvedena pozicija zaštite komunalne opreme i podizanja razine sigurnosti u iznosu od 79.400,00 kn. Smanjena su sredstva za proslavu Dana grada Krka, Festival Tramonto, te su ukinute pozicije smještaja sezonskih policajaca, Krčki karneval, MIK i Krčki sajam, te pozicija Prvomajski inkubator (troškovi su preneseni na poziciju intelektualnih usluga za manifestacije).

Projekt *K100913 Opremanje i izgradnja sportskih objekata i igrališta* povećan je za 152.050,00 kn i iznosi 1.152.050,00 kn. Rashodi za vanjska igrališta povećani su za 85.000,00 kn, za radove i opremu na igralištu u MO Vrh predviđeno povećanje od 67.700,00 kn, a za opremu na Centru aktivnosti Krk povećanje od 10.350,00 kn. Troškovi rekonstrukcije vježbačke podloge vježbališta na otvorenom Dražica smanjeni su za 11.000,00 kn, te iznose 239.000,00 kn.

Za aktivnost održavanja tradicijskih barki predviđeno je povećanje sredstava u iznosu od 63.000,00 kn te je ukupan iznos 88.000,00 kn.

Ovom Izmjenom Plana otvoreni su projekti vezani uz sport i rekreaciju i to:

* Projekt K100921 – Centar aktivnosti Krk za izgradnju i opremu u iznosu od 600.000,00 kn, te
* Projekt K100922 – Košarkaško igralište na Portapisani u iznosu od 300.000,00 kn.

**U Programu 1010 Zaštita, očuvanje i unapređenje zdravlja i socijalna skrb**  planirano je povećanje u iznosu od 93.000,00 kn (za program Turističke ambulante i hitne medicinske službe povećanje od 25.000,00, za socijalni program povećanje od 48.000,00 kn te je otvorena nova pozicija zdravstvene i veterinarske usluge, za liječničke preglede sportaša, u iznosu od 20.000,00 kn). Program je planiran u iznosu od 1.655.000,00 kn.

**U Programu 1011 Izgradnja i održavanje obale i obalnog pojasa** rashodi se smanjuju za 2.896.000,00 kn. Ukupna vrijednost programa je 2.329.000,00 kn. Ovom Izmjenom smanjuju se kapitalne donacije Županijskoj lučkoj upravi za projekt razvoja luke Krk za sufinanciranje izgradnje rive u luci Krk u iznosu od 2.316.500,00 kn, te za sufinanciranje projekta Ribarske luke Krk u iznosu od 2.264.000,00 kn. Povećavaju se rashodi za održavanje plaža za 350.000,00 kn, te je otvorena pozicija za sufinanciranje projekta Županijske lučke uprave Krk „Luka Glavotok“ u iznosu od 1.334.500,00 kn.

**U Programu 1012 Jačanje gospodarstva, poljoprivrede i turizma** planirana sredstva povećana su za 286.000,00 kn, te sada iznose 876.000,00 kn. Unutar aktivnosti „Poduzetništvo, poljoprivreda i ostali ekonomski poslovi“ otvorena je pozicija za katalogiziranje poljoprivrednog zemljišta u iznosu od 106.250,00 kn, dok je ukinuta pozicija sufinanciranja Centra za poljoprivredu i ruralni razvoj PGŽ za programe u poljoprivredi u iznosu od 185.000,00 kn. Povećana su sredstva za opremu video nadzora u iznosu od 65.000,00, te za suinanciranje Programa „Praćenje i izlov alohtone divljači“ u iznosu od 25.000,00 kn. Otvorena je aktivnost poticanja razvoja poljoprivrede - otkup vune u iznosu od 60.000,00 kn, aktivnost za izradu programa zaštite divljači u iznosu od 54.750,00 kn, te je otvoren projekt „Triton – restauracija mozaika i uređenje prostora u posjetiteljski centar“ u iznosu od 160.000,00 kn.

**U Programu 1013 Prostorno uređenje** planirana su sredstva povećana za 100.000,00 kn i odnose se na povećanje sredstava za projektiranje. Ukupna sredstva programa iznose 1.000.000,00 kn.

**U Programu 1014 Razvojni projekti i projekti poticanja energetske učinkovitosti** planirana sredstva ukupno su smanjena za 4.145.534,25 kn i iznose 12.001.979,48 kn.

* povećavaju se sredstva za izgradnju zgrade jedriličarskog kluba u Krku u iznosu od 500.000,00 kn odnosno za 25%
* smanjuju se sredstva za otkup zemljišta za dječji vrtić u Vrhu za 1.410.596,00 kn te sada iznose 1.089.404,00 kn
* povećavaju se sredstva za Projekt *K101438 Izgradnja skate i bike parka u gradu Krku* za iznos od 222.500,00 kn, te ukupan projekt iznosi 285.000,00 kn
* ukida se projekt *K101440 Modernizacija postojeće javne rasvjete na dijelu grada Krka* u iznosu od 265.000,00 kn.
* ukida se projekt *K101445 Energetska obnova zgrada u javnom sektoru – Istarski prolaz 11* u cjelokupnom iznosu od 3.113.681,50 kn
* smanjuju se sredstva za projekt Plan razvoja Grada Krka 2021. 2027. u izosu od 1.250,00 kn
* Projekt *K101449 Izgradnja i opremanje pješačke staze i javne zelene površine parka Dražica* smanjuje se za 132.201,75 kn, te iznosi 736.000,00 kn
* smanjuju se rashodi za tekući projekt *T101451 Modernizacija javne rasvjete u Krku-stari grad* za 44.000,00 kn, i iznose 262.000,00 kn
* povećavaju se sredstva za projekt *K101452 Energetska obnova zgrada u javnom sektoru* za 51.250,00 kn, te iznose 386.250,00 kn
* povećavaju se sredstva za projekt *Pripreme EU projekata* u iznosu od 2.000,00 kn.
* povećavaju se sredstva za Opremu i uređaj LOT modul NEM standard u iznosu od 150.945,00 kn te ukupno iznosi 671.470,00 kn
* Projekt *K101460 E-mobilnost Grada Krka* se povećava za iznos od 63.250,00 kn, te iznosi 423.250,00 kn
* smanjuju se rashodi za projekt *K101462 Muzej grada Krka* na način da se smanjuje pozicija dodatnih ulaganja na građevinskim objektima u iznosu od 1.150.000,00 kn, te se uvodi pozicija projektne dokumentacije za Muzej grada Krka u iznosu od 375.000,00 kn
* uvodi se projekt *K101464 Primjena koncepta „Pametnih gradova i općina“ – Izrada softverskih rješenja* u iznosu od 606.250,00 kn.

**002 GRADSKA KNJIŽNICA**

Planirani rashodi za Gradsku knjižnicu iznose 794.000,00 kn i ovim izmjenama se njihova visina ne mijenja.

**003 CENTAR ZA KULTURU**

Rashodi za Centar za kulturu izmjenama proračuna ukupno iznose 1.708.857,70 kn i povećani su za 127.301,70 kn (8%), od čega su za 38.373,68 kn povećana sredstva za redovnu djelatnost i iznose 778.673,68 kn, za 1.626,32 kn povećana sredstva za kulturna događanja financirana iz gradskog proračuna pa iznose 461.326,32 kn, za 100.488,38 kn su povećani rashodi za kulturna događanja iz vlastitih izvora i iznose 331.488,38 kn, te za 13.185,40 kn su smanjeni rashodi za kulturna događanja financirana iz nenadležnog proračuna te iznose 116.814,60 kn.

**004 DJEČJI VRTIĆ**

Planirani rashodi za Dječji vrtić povećani su za 1.365.538,84 kn i ukupno iznose 24.476.538,84 kn što je povećanje od 5,9%.

Za objekte u Krku i Vrhu proračun Grada Krka izdvaja 6.878.500,00 kn za redovnu djelatnost i 80.000,00 kn za opremu.

Rashodi financirani iz nenadležnih proračuna - otočkih općina povećani su za 581.000,00 za redovnu djelatnosti i iznose 12.899.500,00 kn, a za opremu su povećani za 144.000,00 i iznose 290.000,00 kn.

Rashodi financirani od roditeljske uplate povećani su za 148.538,84 kn (+3,6%) i iznose 4.328.538,84 kn.

**005 JAVNA VATROGASNA POSTROJBA**

Rashodi za Javnu vatrogasnu postrojbu povećani su za 298.413,05 kn (4,9%) te sada iznose 6.417.240,05 kn. Povećani su rashodi za zaposlene u iznosu od 50.000,00 kn te rashodi za redovnu djelatnost financiranu iz vlastitih sredstava i donacija u iznosu od 183.418,20 kn, smanjeni su rashodi za objekte, vozila i opremu financiranih iz donacija u iznosu od 25.800,00 kn, povećani rashodi za opremu i prijevozna sredstva u iznosu od 57.800,00 kn te rashodi za vlastitu djelatost JVP u iznosu od 30.000,00 kn.

GRADONAČELNIK

Darijo Vasilić, prof.

***GRADONAČELNIK GRADA KRKA JE NA SJEDNICI KOLEGIJA OD 12. RUJNA 2022. GODINE PRIHVATIO PRIJEDLOG ODLUKE O I. IZMJENI I DOPUNI PRORAČUNA GRADA KRKA ZA 2022. GODINU TE GA PODNOSI GRADSKOM VIJEĆU GRADA KRKA NA DONOŠENJE.***